《观禽鸟哺雏有感赋诗三首示诸子侄》
宋代·何梦桂

考叔分羹我独无，不如鸣鹤自相孚。
世途跋涉牛先喘，仕路驰驱马已瘏。
弗逮子舆三釜养，空余颜氏一箪癯。
蓼莪诗废遗躯在，愧死林中孝义乌。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。